Grilgrypers 3 - Kamp Vir Monsters - The Book Box
> Books / Boeke>Tween books / Tienerboeke (10 - 14 year olds)>Grilgrypers 3 - Kamp Vir Monsters
Grilgrypers 3 - Kamp Vir Monsters
Volgens Clayton se pa en sy nuwe verloofde is hy 'n probleemkind. Hy word na 'n eksklusiewe rehabilitasiekamp vir tieners gestuur, maar dis nie net die streng sekuriteit en geheimsinnige personeel wat aandui iets is nie pluis nie. Clayton is vreesbevange vir die digte bome wat die kamp omring en snags sluip vreemde gediertes in die woud rond. En dan begin van die tieners verdwyn . . . Wikipediabespreking:Uitgesoekte herdenkings/24 Mei - Wikipedia
Wikipediabespreking:Uitgesoekte herdenkings/24 Mei
Boeroorlog of Anglo-Boere Oorlog?[wysig bron]
Hoe gaan ons op die Afrikaanse Wikipedia na die tweede Vryheidsoorlog verwys? My splinternuwe Pharos gebruik Anglo-Boere Oorlog en Engelse Oorlog (as ek nou reg onthou - nie nou by my nie). Ons behoort darem regtig 'n Afrikaanse artikel oor die onderwerp te hê - die Engelse (en 'n klomp ander tale) wen sover die slag, sien: en:Boer_War...
Die Franse en Nederlandse artikel vermeld dat Afrikaners nie die Engelse terme gebruik nie, maar Vryheidsoorloë. Ek het so pas ook 'n Afrikaanse vertaling (guerre de liberté = Vryheidsoorlog) op die Franse bladsy bygevoeg. Miskien kan ons na die (Eerste en Tweede) Vryheidsoorlog verwys en vermeld dat dit in Engels ook die Anglo-Boer War genoem word. -Voyageur
Ek hou baie van Voyageur se voorstel. --RM 12:10, 24 Mei 2005 (UTC)
Mmm, interessant. My reaksie gaan saam met Pharos vir Anglo-Boereoorlog. Ek het glad nie daaraan gedink as Engels nie. Ek het miskien al van Vryheidsoorlog gehoor, maar ek dink nie dit is die naam wat ek persoonlik die algemeenste teëgekom het nie. "Anglo-Boereoorlog" kommunikeer vir my baie duidelik waaroor dit gaan. Oor 50 jaar gaan mense dalk die stryd teen apartheid verwar met die Vryheidsoorlog - wie weet. Ons moet dalk bietjie bronne raadpleeg om te kyk wat die frekwensie van elkeen is. --Alias 14:16, 24 Mei 2005 (UTC)
Ontsluit van "https://af.wikipedia.org/w/index.php?title=Wikipediabespreking:Uitgesoekte_herdenkings/24_Mei&oldid=40134"
Die bladsy is laas op 24 Mei 2005 om 14:16 bygewerk.